
Министерство на околната среда и водите


Регионална инспекция по околната среда и водите - Монтана

Д О К Л А Д

от контролна проверка по прилагане на екологичното законодателство
Обект: Завод за гипсфазерни плоскости гр. Видин, Южна промишлена зона с оператор „КНАУФ БЪЛГАРИЯ“ ЕООД, гр. София
Дата на извършване на проверката: 09.03.2021 г.

Място на извършване на проверката: гр. Видин, Южна промишлена зона
Проверени компоненти и фактори на околната среда:
· Води
· Отпадъци
· Опасни химични вещеста
Цели на проверката:
Провеждане на планов текущ контрол по компоненти и фактори на околната среда за изпълнение изискванията на:
· Закон за водите (ЗВ);

· Закон за защита от вредното въздействие на химичните вещества и смеси (ЗЗВВХВС);

· Закон за управление на отпадъците (ЗУО) и подзаконовите нормативни актове;
Извършени дейности:

На 09.03.2021 г. на основание чл. 148, ал. 3 от Закона за опазване на околната среда и във връзка с изпълнението на плана за контролната дейност на РИОСВ – Монтана за 2020 г. и Заповед № РД – 41/08.03.2021 г. на директора на РИОСВ – Монтана се извърши проверка на обекта и беше съставен Констативен протокол № КПКД – 09/09.03.2021 г.
Проверени са:
· Склад за съхраняване на отпадъци, генерирани от дейността на дружеството;

· Склад за съхраняване на опасни химични вещества и смеси;

· Инсталация за производство на гипсфазерни плоскости;

· ЛПСОВ;

· Документи и данни, свързани със законовите и подзаконови нормативни актове по околна среда.

Констативна част:
Основна дейност на дружеството на обекта е производство на гипсфазерни плоскости.

1. Компонент „Води“

Площадката на обекта се водоснабдява с вода за питейно-битови нужди от водопроводната мрежа на гр. Видин. Дружеството е титуляр на издадено от БДДР – Плевен актуално Разрешително за водовземане  с цел на водовземането за производствени нужди от 2 броя тръбни кладенци.  
На дружеството е издадено от БДДР – Плевен Разрешително за ползване на воден обект – р. Дунав за заустване на смесен поток от дъждовни води и пречистени в локална ПСОВ битово-фекални и производствени отпадъчни води. До пунктът за собствен мониторинг на отпадъчните води е с осигурен безопасен достъп, като същият е трайно обозначен. В РИОСВ – Монтана са представени доклад за изпълнение на условията в разрешителното за 20209 г., както и протоколите от проведения през 2020 г. собствен мониторинг на отпадъчните води. Пробовземането и анализите на пробите са осъществени от акредитираната лаборатория, като протоколите от изпитването се съхраняват надлежно на място. 
2. Фактор „Опасни химични вещества“

Дружеството е потребител по веригата на доставки в съответствие с изискванията на Регламент (ЕО) 1907/2006 г. REACH. В съответствие с изискванията на ЗЗВВХВС, Регламент REACH и Регламент CLP е извършена същинска регистрация в Европейската агенция по химикали (ECHA), на веществото Сalcium sulfate, в тонажна група над 1000 т. 

За използваните в производствената дейност химични вещества и смеси по време на проверката е представен инвентаризационен списък с налични количества към 01.03.2021 г. Представени са и информационни листове за безопасност за всички ХВС на български език, изготвени в съответствие с изискванията на чл. 31 и Приложение II от Регламент REACH и неговото изменение Регламент ЕО 2015/830. Спазват се изискванията за съвместно съхранение, съгласно ИЛБ и Наредбата за реда и начина на съхранение на опасни химични вещества и смеси. Съхранението се извършва в обособен склад без връзка с канализацията, с работеща вентилация, ограничен достъп и обозначен с табела, при недопускане на съхранение на опаковки с нарушена цялост.



За слепването на плочите се използва лепило, съдържащо полиуретанов мономер на базата на дифенилетан диизоцианат. Сместа е със съдържание на веществото диизодецил фталат, за което има въведени ограничения при употребата и пускането на пазара, съгласно Приложение XVII на REACH. В Анекси-сценарии за излагане в ИЛБ е отразено промишлено ползване в лепила, което е в съответствие с употребата на дружеството. През 2020 г. и към момента на проверката, поради преустановяване производството на продукта, в което се употребява тази смес, количеството й остава непроменено, като тя се съхранява на площадката на дружеството при спазване изискванията за съхранение, отразени в ИЛБ. 

При проверката на информацията в ИЛБ и склада за съхранение на химикали не се констатира наличие на вещества с предмет на разрешаване, включени в Приложение XIV на REACH, които не следва да се употребяват, освен ако за тях е подадено заявление за разрешаване.

В РИОСВ – Монтана е представен инвентаризационен списък на използваните през 2020 г. ХВС. 








3. Фактор „Отпадъци“

Дружеството притежава регистрационен документ, издаден от РИОСВ – Монтана, за третиране на неопасни отпадъци, с безсрочен срок на действие. 
Спазвайки Регламент 1013/2006 г. дружеството извършва внос на неопасни отпадъци от хартия. Представени са необходимите документи, придружаващи вноса. Приемането и съхраняването на неопасните отпадъци от хартия, които се оползотворяват на площадката се извършват в обособения  склад. Зоните за съхранение са обозначени с табели с кода и вида на отпадъка. 









На обекта се извършва и дейност по предварително съхраняване на производствени и опасни отпадъци на мястото на образуване. Констатира се, че на територията на обекта има отделно обособени складове, същите са с ограничен достъп, заключени и с поставени обозначителни табели с кода на съхранявания отпадък. 

Отпадъците, генерирани на площадката, се предават за последващо третиране на фирми, притежаващи документи по чл. 35 от ЗУО, въз основа на писмени договори. 

Като лице пускащо на вътрешния пазар опаковани промишлени продукти, дружеството изпълнява задълженията си по чл. 14, ал. 2 от ЗУО като участва в колективна система, съгласно сключен договор с организация по оползотворяване и представено удостоверение. 

Операторът води необходимата отчетност в заверени в РИОСВ – Монтана отчетни книги – Приложени № 1 и № 4. Годишните отчети са представени в срок в ИАОС. Управителят на „Кнауф България” ЕООД е уведомен, че съгласно чл.48, ал.8 от ЗУО от 01.01.2021 г. отчетността и представянето на информация, съгласно наредбите по чл. 13, ал. 1 и чл. 48, ал. 1 от ЗУО следва да се извършва чрез Национална информационна система за отпадъци (НИСО), поддържана на Интернет страницата на Изпълнителната агенция по околна среда – София (ИАОС), като информацията от отчетните книги за месеците януари, февруари и март на 2021 г. и годишният отчет за 2020 г. ще може да се въвежда в НИСО в срок до 30.04.2021 г.
Заключение:

Дружеството изпълнява задължения си, които има в съответствие с екологичното законодателство по компоненти „Води“ и фактори „Опасни химични вещества” и „Отпадъци”.

От извършената проверката няма дадени предписания.

Приоритети за последваща контролна дейност:

· Спазване изискванията на Закон за водите и условията в издаденото разрешително за заустване на отпадъчни води. 
· Законосъобразно управление на отпадъците;

· Законосъобразно управление на опасните химични вещества и смеси;
[image: image3.wmf]( 3400 гр. Монтана, ул.”Юлиус Ирасек” № 4, ПК 55
Тел: (+35996) 300 960, Факс: (+35996) 300 961, E-mail: riosv_mont@net-surf.net, www.riosv-montana.com
( 3400 гр. Монтана, ул.”Юлиус Ирасек” № 4, ПК 55
Тел: (+35996) 300 960, Факс: (+35996) 300 961, E-mail: riosv_mont@net-surf.net, www.riosv-montana.com

